Document ID: /roh_data/filtered/fineweb-2-filterrobots_roh.jsonl.gz/34058

Sonda, ils 23 da settember, vegn festivà a Glion il giubileum da 50 onns Regiun Surselva. Il motto da quella festa è «Il tun da la Surselva». Cun quest motto vul la Regiun mussar als abitants da la Surselva co la regiun lavura e tge incumbensas ch’ella ha.
Co la Surselva tuna duai era vegnir mussà cun ina chanzun che è vegnida cumponida da scolaras e scolars da las differentas scolas ch'èn sut il tetg dal Center da Formaziun Surselva, ina da las partiziuns da la Regiun Surselva.
La giuventetgna en il center
La giuventetgna da la Surselva stat tenor il substitut dal manader da fatschenta da la Regiun Surselva e responsabel per la festa da giubileum, Peter Kreiliger, er en il center da las festivitads.
Uschia na datti betg be differentas preschentaziuns da musica e da teater da giuvenils durant la festa da giubileum a Glion. Planisada è era in discussiun da podium cun anteriuras scolaras e scolars dal Center da Formaziun cul tema «Tge scola maina al success?».
RR actualitad 17:10